“Ǹtondôbə Zambá miǹkunda, Ǹtondôbə”, éyə báyəan nyé lóē nālá. 7Ḿfág wóe, dúgān ábə Zambá woe: bǎla mətǐŋ ai tə́tə̄lə́ ó fīdī fə Zambá woe kɔ́m ésə. 8Kanaaŋ á bələ́ miǹlǒd mədugán á mɔ́, a diŋ dǔg bod. 9Éfraím a dzó, nyé nâ: "Owé, mə̌ man yǎ bīg, mə̌ man yǎ kóan ákūmá; ésīē dzámā tē ésə, bǎyǐ kig mə sɔm ńsə̄m ziŋ.” 10Ḿfág wáma, mə nə Ǹtondôbə, Zambá woe, a tádígi á ńnam Égîptɛn. Mayi bɔ̌ naa ó dúgán tɔbɔ á bibə̌m á sī, anə́ mə̄mōs mə̄ kadəgə tóban ai mínā. 11Mayi kɔ́bɔ ai bəprofɛ́d, mayi bulu ńyēnán biyə̌ŋ bí mám, ńdɔ̄ áfə mǎyi kǔ miǹkaná ai bəprofɛ́d. 12Galaad anə́ hə mədugán, bə́ vəŋan yǎ, bɔ́, hə zəzə; á Gilgal bâvɔ̌d kig túnī nyag, ńdɔ̄ fə balatâr bábán bâyi vəŋǎn hə məngós mə́kɔ́g á mə̄bóm yā mə̄fúb.